Agnes Obel

Agnes Obel, ganet Agnes Caroline Thaarup Obel d'an 28 a viz Here 1980 e Gentofte, (Kopenhagen, Danmark), zo ur sonerez, sonaozerez ha kanerez danat a gan e saozneg.

D'ar 4 a viz Here 2010 e teuas he fladenn gentañ, Philharmonics, war-wel e Danmark, Norvegia, Alamagn Bro-C'hall hag en Izelvroioù. E Danmark ez eo chomet niv. 1 e-pad meur a sizhunvezh diouzh renk e 2011, ha pemp pladenn blatin doubl he deus bet, evit tremen 100 000 skouerenn bet gwerzhet. E-touez an 10 pladenn wellañ e voe e WalloniaUltratop, e Bro-C'hall hag an Izelvroioù. E Danmark e voe Philharmonics an trede pladenn muiañ-gwerzhet e 2011Hitlisten.NU .

D'an 30 a viz Gwengolo 2013 e voe embannet eil pladenn Agnes Obel, Aventine.

 Kregiñ gant ar vuhez 
Divoutin eo an endro ma kreskas Agnes Obel hag he breur yaouankañ Holger, en un tiegezh sonerion : he zad, a oa bet ur soner gitar a-vicher, a save un dastumad binvioù-seniñ hag he mamm, ur wiraourez, a sone oberennoù Béla Bartók ha Frédéric Chopin war ar piano.Hugo Cassavetti, La soif de spleen d'Agnes Obel, Télérama niv. 3186  Pa oa pevar bloaz hepken, ha peogwir e oa denennet, e krogas Agnes Obel da zeskiñ seniñ ar piano d'he zro.

A-hed he yaouankiz e voe Agnes Obel dedennet gant labour ar pianoour svedat Jan Johansson (1931-1968), a lakae liv ar jazz war donioù hengounel europatLa Voix du Nord, 30/01/2011 .
E 1987, d'an oad a seizh vloaz neuze, e voe Agnes Obel o kanañ hag o seniñ ar gitar boud en ur strollad rock 'n' roll anvet SohioLec'hienn Sohio War al leurenn e voe ar strollad, hag un nebeud kanaouennoù a voe enrolletLe Monde, 09/02/2011 .

E 1995, ha hi pemzek vloaz, e voe gwelet Agnes Obel en ur berrfilm, Drengen der gik baglæns, "Ar paotr a gerzhe war-gil", gant Thomas Vinterberg (1995)IMDB.com .

He fredad skol eil derez a reas en ur skol nann-Stadel, ma c'hallas labourat war ar sonerezh, met buan e paouezas da heuliañ ar c'hentelioùDR.DK  ; diwezhatoc'h e reas studioù evit kenderc'hañ sonerezh, ha studioù ijinouriezh ar son.

E 2004 en em gavas e Berlin, ma tivizas kenderchel gant red he buhez ha m'emañ o chom bepred hiziv.

E 2009 e postas un enrolladenn eus ar ganaouenn Just So war al lec'hienn MySpace. Sachet e voe evezh ar gompagnunezh alaman Deutsche Telekom, a implijas ar gananouenn evit unan eus he bommoù bruderezh ; goude an taol-kaer-se e voe aesoc'h da Agnes Obel kavout un ti-embann evit he fladenn gentañ20 minutes, 22/03/2011 .

 Pladennoù 
 Philharmonics, 2010, PIAS Recordings • ASIN : B00470HPJI Titl Pad  1 • Falling, Catching 01:33 2 • Riverside 03:48 3 • Brother Sparrow 03:58 4 • Just So 03:35 5 • Beast 03:50 6 • Louretta 02:06 7 • Avenue 04:07 8 • Philharmonics 03:33 9 • Close Watch 04:00 10 • Wallflower 02:26 11 • Over the Hill 02:48 12. • On Powdered Ground 04:07 Aventine, 2013, PIAS Recordings • ASIN : B00E6OQL68 Titl Pad  1 • Chord Left 02:30 2 • Fuel to Fire 05:29 3 • Dorian 04:48 4 • Aventine 04:08 5 • Run Cries the Crawling 04:26 6 • Tokka 01:30 7 • The Curse 05:53 8 • Pass Them By 03:31 9 • Words Are Dead 03:46 10 • Fivefold 01:59 11 • Smoke & Mirrors 02:57 Citizen of Glass, 2016, PIAS Recordings • ASIN : B01HJQZO58 Titl Pad  1 • Stretch Your Eyes 05:11 2 • Familiar 03:55 3 • Red Virgin Soil 02:43 4 • It's Happened Again 04:20 5 • Stone 04:56 6 • Trojan Horses 05:33 7 • Citizen of Glass 02:49 8 • Golden Green 03:59 9 • Grasshopper 02:38 10 • Mary 05:47

 Notennoù 

Rummad:Kanerezed Danmark
Rummad:Ganedigezhioù 1980